
Ministru kabineta rīkojums Nr. 246
Rīgā 2025. gada 29. aprīlī (prot. Nr. 17 17. §)
Grozījumi Ministru kabineta 2013. gada 4. jūnija rīkojumā Nr. 229 "Par valsts nekustamo īpašumu ieguldīšanu valsts akciju sabiedrības "Latvijas dzelzceļš" pamatkapitālā"
· Izdarīt Ministru kabineta 2013. gada 4. jūnija rīkojumā Nr. 229 "Par valsts nekustamo īpašumu ieguldīšanu valsts akciju sabiedrības "Latvijas dzelzceļš" pamatkapitālā" (Latvijas Vēstnesis, 2013, 108. nr.; 2021, 182. nr.; 2024, 159. nr.) šādus grozījumus:
· 1. Papildināt ar 3.2 punktu šādā redakcijā:
· "3.2 Šā rīkojuma 2. punktā minētais uzdevums nav attiecināms uz valsts akciju sabiedrības "Latvijas dzelzceļš" pamatkapitālā ieguldīto valsts nekustamo īpašumu (kadastra Nr. 0100 054 2010) Torņakalna ielā 16, Rīgā, kas atbilstoši Komerclikumā noteiktajām normām nav nepieciešams valsts akciju sabiedrības "Latvijas dzelzceļš" turpmākai funkciju īstenošanai un valsts pārvaldes vajadzību nodrošināšanai."
· 2. Papildināt ar 4.2 punktu šādā redakcijā:
· "4.2 Satiksmes ministrijai kā valsts akciju sabiedrības "Latvijas dzelzceļš" valsts kapitāla daļu turētājai nodrošināt, ka no nekustamā īpašuma (kadastra Nr. 0100 054 2010) Torņakalna ielā 16, Rīgā, atsavināšanas iegūtie līdzekļi tiks novirzīti valsts akciju sabiedrības "Latvijas dzelzceļš" darbību nodrošināšanai, kas saistītas ar Dzelzceļa likumā paredzēto valsts publiskās lietošanas dzelzceļa infrastruktūras pārvaldītāja funkciju izpildi."
· 3. Izteikt 5. punktu šādā redakcijā:
· "5. Pilnvarot Satiksmes ministriju parakstīt nostiprinājuma lūgumu zemesgrāmatu nodaļai par atzīmes – tiesību aprobežojuma – dzēšanu šā rīkojuma 3., 3.1 un 3.2 punktā minētajam nekustamajam īpašumam, kā arī veikt citas nepieciešamās darbības attiecīgās atzīmes – tiesību aprobežojuma – dzēšanai zemesgrāmatā."

